41a. Mai /Karro Aadu tütar Mai, Karu Aadu tütar Mai, Karro Ado t. Mai/, isa Aadu - vt. nr. 69a, ema Mari - vt. nr. 69b, sündis 22.01.1760 Noavere külas Muuga mõisapiirkonnas. Ristiti 23.01.1760, vaderid: Mihkli Siim, Sepa Tõnise Kai, Hansu Madi Anu. 1782. a. revisjoni ajal elas Muuga mõisas ja oli ratsaväe rittmeistri krahv Gotthard Johann von Manteuffeli poolt arvatavasti 1778. a. vabaks lastud. Mail oli enne vallastüre Kai sündimist juba kaks vallaspoega Gustav ja Friedrich. Gustavi sünnikannet Simuna koguduse meetrikast ei leia, Friedrichi tõenäolises sünnikandes 1782. a. on emaks märgitud Muuga mõisa tüdruk Mai, isaks aga Friedrich Carl Falck, kes 1782. a. revisjoni järgi võis olla Muuga mõisavalitseja (kirjas kui Friedrich Falck). Edaspidi said Mai kõik vallaslapsed endale perekonnanimeks STERN, kuigi Gustav ei pruukinud laps-Gustavi ja Friedrichi isa olla. Mai suri 40-aastasena enne 29.01.1800 Laekveres ja maeti 29.01.1800. Surmapõhjus - katarripalavik /Catarrhfieb./